ddrg/super_eurlex huggingface dataset:
92/452/ETY: Komission päätös, tehty 30 päivänä heinäkuuta 1992, yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien luettelosta



Virallinen lehti nro L 250 , 29/08/1992 s. 0040 - 0045

Suomenk. erityispainos Alue 3 Nide 44 s. 0204

Ruotsink. erityispainos Alue 3 Nide 44 s. 0204



KOMISSION PÄÄTÖS, tehty 30 päivänä heinäkuuta 1992, yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien luettelosta (92/452/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY(1), sellaisena kuin se on viimeksi muutettuna direktiivillä 90/425/ETY(2), ja erityisesti sen 8 artiklan, sekä katsoo, että luettelo kolmansista maista, joista jäsenvaltiot sallivat naudansukuisten kotieläinten alkioiden tuonnin, annetaan komission päätöksessä 91/270/ETY(3), olisi laadittava luettelo jokaisen päätöksessä 91/270/ETY vahvistetussa luettelossa olevan kolmannen maan hyväksytyistä alkionsiirtoryhmistä, mainitun päätöksen luettelossa olevien kolmansien maiden eläinlääkintäviranomaisten on todettu käyttävän riittävää toimivaltaa ja suorittavan alueellaan toimivien alkionsiirtoryhmien aiheellista valvontaa, ja nämä eläinlääkintäviranomaiset ovat sitoutuneet olemaan hyväksymättä yhteisöön vietäviksi tarkoitettujen naudansukuisten eläinten alkioiden keräystä, käsittelyä ja varastointia varten muita ryhmiä kuin ne, jotka täyttävät kaikki direktiivin 89/556/ETY liitteessä A olevien I ja II luvun vaatimukset, luettelossa olevien kolmansien maiden eläinlääkintä-viranomaiset ovat sitoutuneet peruuttamaan välittömästi niiden alkionsiirtoryhmien hyväksymisen, jotka eivät enää täytä yhtä tai useampaa hyväksymisen edellytystä, ja ilmoittamaan kaikista hyväksymisen peruuttamisista komissiolle, tiettyjen luettelossa olevien kolmansien maiden toimivaltaiset eläinlääkintäviranomaiset eivät ole jättäneet luetteloa hyväksytyistä alkionsiirtoryhmistä ja että komissiolle voidaan toimittaa lisätietoja; tämä päätös on siten otettava uudelleen tarkasteltavaksi ja muutettava, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltiot voivat tuoda alkioita kolmansista maista ainoastaan, jos alkiot on kerännyt, käsitellyt ja varastoinut tämän päätöksen liitteenä olevassa luettelossa mainittu alkionsiirtoryhmä. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 302, 19.10.1989, s. 1 (2) EYVL N:o L 224, 18.8.1990, s. 29 (3) EYVL N:o L 134, 29.5.1991, s. 56 LIITE Seuraavien kolmansien maiden toimivaltaisten eläinlääkintäviranomaisten hyväksymät alkionsiirtoryhmät luetellaan tässä rekisterinumeroineen ja ryhmään kuuluvine eläinlääkäreineen. >TAULUKON PAIKKA> >TAULUKON PAIKKA> >TAULUKON PAIKKA>
92/450/ETY: Komission päätös, tehty 30 päivänä heinäkuuta 1992, eläintaudeista ilmoittamisesta yhteisössä annetun neuvoston direktiivin 82/894/ETY muuttamisesta kolmannen kerran ja BSE-tautia (bovine spongiform encephalopathy) koskevien ilmoitusten taajuuden muuttamisesta väliaikaisesti



Virallinen lehti nro L 248 , 28/08/1992 s. 0077 - 0077

Suomenk. erityispainos Alue 3 Nide 44 s. 0200

Ruotsink. erityispainos Alue 3 Nide 44 s. 0200



KOMISSION PÄÄTÖS, tehty 30 päivänä heinäkuuta 1992, eläintaudeista ilmoittamisesta yhteisössä annetun neuvoston direktiivin 82/894/ETY muuttamisesta kolmannen kerran ja BSE-tautia (bovine spongiform encephalopathy) koskevien ilmoitusten taajuuden muuttamisesta väliaikaisesti (92/450/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläintaudeista ilmoittamisesta yhteisössä 21 päivänä joulukuuta 1982 annetun neuvoston direktiivin 82/894/ETY(1), sellaisena kuin se on viimeksi muutettuna komission päätöksellä 90/134/ETY(2), ja erityisesti sen 5 artiklan 2 kohdan, sekä katsoo, että yhteisön alueella esiintyy jatkuvasti BSE-tapauksia; tämän vuoksi kyseinen tauti olisi säilytettävä niiden tautien luettelossa, joista on ilmoitettava direktiivin 82/894/ETY mukaisesti, saadun kokemuksen perusteella olisi poikkeuksellisesti jatkettava tautipesäkkeistä ilmoittamista 31 päivään joulukuuta 1997; sekundääripesäkkeistä vaadittavien tietojen ilmoittamisen mukaisesti näyttäisi kuitenkin riittävän viikoittain tapahtuva tautipesäkkeistä ilmoittaminen, aiemmin annetut säännökset taudista ilmoittamisesta olisi kumottava, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään direktiivin 82/894/ETY liitteeseen I ilmaisu "BSE (bovine spongiform encephalopathy)". 2 artikla Poiketen direktiivin 82/894/ETY 3 artiklan 1 kohdasta kaikista BSE-tautipesäkkeistä on ilmoitettava 31 päivään joulukuuta 1997 asti mainitun direktiivin 4 artiklan mukaisesti. 3 artikla Kumotaan päätös 90/134/ETY. 4 artikla Tämä päätös on osoitettu kaikille jäsenvaltioille. Tehty Brysselissä 30 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 378, 31.12.1982, s. 58 (2) EYVL N:o L 76, 22.3.1990, s. 23
92/503/ETY: Komission päätös, tehty 14 päivänä lokakuuta 1992, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa Zimbabwesta tehdyn päätöksen 92/25/ETY muuttamisesta



Virallinen lehti nro L 307 , 23/10/1992 s. 0055 - 0057

Suomenk. erityispainos Alue 3 Nide 45 s. 0130

Ruotsink. erityispainos Alue 3 Nide 45 s. 0130



KOMISSION PÄÄTÖS, tehty 14 päivänä lokakuuta 1992, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa Zimbabwesta tehdyn päätöksen 92/25/ETY muuttamisesta (92/503/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 3763/91(2), ja erityisesti sen 14 ja 15 artiklan, sekä katsoo, että komission päätöksessä 92/25/ETY(3), sellaisena kuin se on viimeksi muutettuna päätöksellä 92/348/ETY(4), vahvistetaan terveyttä koskevat edellytykset ja eläinlääkärintodistukset tuoreen lihan tuonnista Zimbabwesta; kyseisessä päätöksessä määrätään, että jäsenvaltioiden on sallittava naudansukuisten eläinten luuttomiksi leikattujen ruhojen tuonti läntisen Mashonalandin, itäisen Mashonalandin ja Makonin alueilta Zimbabwesta, suu- ja sorkkatautitilanne on parantunut, ja olisi mahdollista muuttaa Zimbabwen aluejakoa sallimalla luuttomaksi leikatun tuoreen lihan tuonti yhteisöön Midlandsin maakunnasta, lukuun ottamatta Gokwen, Zvishavanen ja Mberengwan piirejä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 92/25/ETY 1 artiklan 1 kohdan ilmaisu "läntisen Mashonalandin eläinlääkintäalueelta, itäisen Mashonalandin eläinlääkintäalueelta ja Makonin eläinlääkintäalueelta" ilmaisulla "läntisen Mashonalandin eläinlääkintäalueelta, itäisen Mashonalandin eläinlääkintäalueelta, Makonin eläinlääkintäalueelta sekä Midlandsin maakunnasta, lukuun ottamatta Gokwen, Zvishavanen ja Mberengwan piirejä". 2 artikla Korvataan päätöksen 92/25/ETY liite tämän päätöksen liitteellä. 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä lokakuuta 1992. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 356, 24.12.1991, s. 1 (3) EYVL N:o L 10, 16.1.1992, s. 52 (4) EYVL N:o L 189, 9.7.1992, s. 41 LIITE >TAULUKON PAIKKA>
92/489/ETY: Neuvoston päätös, tehty 5 päivänä lokakuuta 1992, vuoden 1989 kansainvälisen juutti- ja juuttituotesopimuksen tekemisestä



Virallinen lehti nro L 293 , 09/10/1992 s. 0018 - 0018

Suomenk. erityispainos Alue 11 Nide 20 s. 0022

Ruotsink. erityispainos Alue 11 Nide 20 s. 0022



NEUVOSTON PÄÄTÖS, tehty 5 päivänä lokakuuta 1992, vuoden 1989 kansainvälisen juutti- ja juuttituotesopimuksen tekemisestä (92/489/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 116 artiklan, ottaa huomioon komission ehdotuksen, sekä katsoo, että yhteisö ja sen jäsenvaltiot ovat päätöksen 91/51/ETY() mukaisesti allekirjoittaneet vuoden 1989 kansainvälisen juutti- ja juuttituotesopimuksen ja ilmoittaneet, Portugalia lukuun ottamatta, sen väliaikaisesta soveltamisesta odottaessaan sopimuksen hyväksymiseksi tarvittavien sisäisten menettelyjen päättymistä, kyseisen sopimuksen pysyvää voimaantuloa varten vaadittava hallitusten määrä ja 40 artiklan 1 kohdassa ilmoitetun nettotuonnin prosenttiosuus on saavutettu, kaikki jäsenvaltiot ovat ilmoittaneet aikomuksestaan hyväksyä sopimus, ja nyt on tärkeää hyväksyä sopimus ja yhteisö ja sen jäsenvaltiot ilmoittavat samanaikaisesti Yhdistyneiden Kansakuntien pääsihteerille sopimuksen hyväksymisestä, ON PÄÄTTÄNYT SEURAAVAA: 1 artikla Hyväksytään yhteisön puolesta vuoden 1989 kansainvälinen juutti- ja juuttituotesopimus. Yhteisö ja sen jäsenvaltiot, suoritettuaan tarvittavat sisäiset menettelyt, ilmoittavat samanaikaisesti Yhdistyneiden Kansakuntien pääsihteerille vuoden 1989 kansainvälisen juutti- ja juuttituotesopimuksen hyväksymisestä tuojajäseninä 37 artiklan mukaisesti. Sopimuksen teksti on päätöksen 91/51/ETY liitteenä. 2 artikla Neuvoston puheenjohtaja nimeää henkilön, joka on valtuutettu tallettamaan hyväksymisasiakirjan yhteisön puolesta. Tehty Luxemburgissa 5 päivänä lokakuuta 1992 Neuvoston puolesta Puheenjohtaja T. GAREL-JONES () () EYVL N:o L 29, 4.2.1991, s. 1
92/484/ETY: Komission päätös, tehty 22 päivänä syyskuuta 1992, karitsojen ruhojen ja puoliruhojen yksityisen varastoinnin tuen vahvistamisesta asetuksessa (ETY) N:o 2592/92 tarkoitettujen tarjouskilpailujen yhteydessä



Virallinen lehti nro L 290 , 06/10/1992 s. 0012 - 0012

Suomenk. erityispainos Alue 3 Nide 45 s. 0104

Ruotsink. erityispainos Alue 3 Nide 45 s. 0104



KOMISSION PÄÄTÖS, tehty 22 päivänä syyskuuta 1992, karitsojen ruhojen ja puoliruhojen yksityisen varastoinnin tuen vahvistamisesta asetuksessa (ETY) N:o 2592/92 tarkoitettujen tarjouskilpailujen yhteydessä (92/484/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on viimeksi muutettuna asetuksella (ETY) N:o 2069/92(2), ja erityisesti sen 7 artiklan 5 kohdan, ottaa huomioon yksityisen varastoinnin tuen myöntämisen yksityiskohtaisista soveltamissäännöistä lampaan- ja vuohenliha-alalla 27 päivänä marraskuuta 1990 annetun komission asetuksen (ETY) N:o 3446/90(3), sellaisena kuin se on muutettuna asetuksella (ETY) N:o 1258/91(4), ja erityisesti sen 12 artiklan 1 kohdan f alakohdan, sekä katsoo, että yksityisen varastoinnin tuen myöntämisen erityisistä edellytyksistä lampaan- ja vuohenliha-alalla 28 päivänä marraskuuta 1990 annetussa komission asetuksessa (ETY) N:o 3447/90(5), sellaisena kuin se on viimeksi muutettuna asetuksella (ETY) 1258/91, täydennetään asetuksen (ETY) N:o 3446/90 säännöksiä ja säädetään erityisesti tarjouskilpailun soveltamista koskevista yksityiskohtaisista säännöistä, komission asetuksessa (ETY) N:o 2592/92(6) avataan tarjouskilpailu karitsojen ruhojen ja puoliruhojen yksityisen varastoinnin tuen vahvistamiseksi, asetuksen (ETY) N:o 3446/90 12 artiklan 1 kohdan f alakohdan mukaan on tarpeen saatujen tarjousten perusteella vahvistaa yksityisen varastoinnin tuen enimmäismäärä tai olla viemättä toimia eteenpäin tarjouskilpailun jälkeen, saatujen tarjousten taso johtaa toimien eteenpäin viemiseen tarjouskilpailujen jälkeen, ja lampaiden ja vuohien hallintokomitea ei ole antanut lausuntoa puheenjohtajansa asettamassa määräajassa, ON TEHNYT TÄMÄN PÄÄTÖKSEN: 1 artikla Asetuksella (ETY) N:o 2592/92 avattujen tarjouskilpailujen osalta asetuksen (ETY) N:o 3446/90 12 artiklan 1 kohdan f alakohdassa tarkoitettu tuki on vahvistettava seuraavasti: 1 050 ecua tonnia kohden. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä syyskuuta 1992. Komission puolesta Ray MAC SHARRY Komission jäsen (1) EYVL N:o L 289, 7.10.1989, s. 1 (2) EYVL N:o L 215, 30.7.1992, s. 59 (3) EYVL N:o L 333, 30.11.1990, s. 39 (4) EYVL N:o L 120, 15.5.1991, s. 15 (5) EYVL N:o L 333, 30.11.1990, s. 46 (6) EYVL N:o L 259, 5.9.1992, s. 18
92/526/ETY: Komission päätös, tehty 4 päivänä marraskuuta 1992, eläinten terveyttä koskevista edellytyksistä ja terveystodistuksista naudan- ja siansukuisten kotieläinten tuonnissa Bulgariasta tehdyn päätöksen 92/325/ETY muuttamisesta



Virallinen lehti nro L 332 , 18/11/1992 s. 0021 - 0021

Suomenk. erityispainos Alue 3 Nide 46 s. 0006

Ruotsink. erityispainos Alue 3 Nide 46 s. 0006



KOMISSION PÄÄTÖS, tehty 4 päivänä marraskuuta 1992, eläinten terveyttä koskevista edellytyksistä ja terveystodistuksista naudan- ja siansukuisten kotieläinten tuonnissa Bulgariasta tehdyn päätöksen 92/325/ETY muuttamisesta (92/526/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(), sellaisena kuin se on viimeksi muutettuna asetuksella (ETY) N:o 1601/92(), ja erityisesti sen 8 artiklan, sekä katsoo, että komission päätöksessä 92/325/ETY() vahvistetaan eläinten terveyttä koskevat edellytykset ja terveystodistukset naudan- ja siansukuisten kotieläinten tuonnissa Bulgariasta, kyseisen päätöksen tekemisen jälkeen saatu uusi tieto osoittaa, että Bulgariassa on esiintynyt klassisen sikaruton tautipesäkkeitä viimeisten 12 kuukauden aikana ja että tätä tautia vastaan on rokotettu; tämän vuoksi on tarpeen muuttaa päätös 92/325/ETY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 92/325/ETY 1 artiklan 1 kohta seuraavasti: "1. Jäsenvaltioiden on sallittava Bulgariasta tuotavan, sanotun kuitenkaan rajoittamatta 2 ja 4 kohdan soveltamista: a) jalostukseen tai tuotantoon tarkoitettuja naudansukuisia kotieläimiä, jotka täyttävät liitteen A terveystodistuksessa esitetyt vaatimukset ja joiden mukana on tämä todistus, b) teurasnautoja, jotka täyttävät liitteen B terveystodistuksessa esitetyt vaatimukset ja joiden mukana on tämä todistus, sekä direktiivin 72/462/ETY 29 artiklan mukaisesti vahvistettavasta päivästä alkaen, mutta ei ennen sitä päivää, jona rokottaminen klassista sikaruttoa vastaan virallisesti kielletään Bulgariassa, seuraava kahdestoista kuukausi päättyy, c) jalostukseen tai tuotantoon tarkoitettuja siansukuisia kotieläimiä, jotka täyttävät liitteen C terveystodistuksessa esitetyt vaatimukset ja joiden mukana on tämä todistus ja d) teurastettavia siansukuisia kotieläimiä, jotka täyttävät liitteen D terveystodistuksessa esitetyt vaatimukset ja joiden mukana on tämä todistus." 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä marraskuuta 1992. Komission puolesta Ray MAC SHARRY Komission jäsen ()()() () EYVL N:o L 302, 31.12.1972, s. 28 () EYVL N:o L 173, 27.6.1992, s. 13 () EYVL N:o L 177, 30.6.1992, s. 52
92/520/ETY: Komission päätös, tehty 3 päivänä marraskuuta 1992, määräaikaisen kokeen järjestämisestä viljakasvien siementen pitämisestä kaupan annetun neuvoston direktiivin 66/402/ETY mukaisesti kasvustojen ja ruishybridien siementen laatua koskevien vaatimusten luomiseksi tehdyn päätöksen 89/374/ETY muuttamisesta



Virallinen lehti nro L 325 , 11/11/1992 s. 0025 - 0025

Suomenk. erityispainos Alue 3 Nide 45 s. 0176

Ruotsink. erityispainos Alue 3 Nide 45 s. 0176



KOMISSION PÄÄTÖS, tehty 3 päivänä marraskuuta 1992, määräaikaisen kokeen järjestämisestä viljakasvien siementen pitämisestä kaupan annetun neuvoston direktiivin 66/402/ETY mukaisesti kasvustojen ja ruishybridien siementen laatua koskevien vaatimusten luomiseksi tehdyn päätöksen 89/374/ETY muuttamisesta (92/520/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(1), sellaisena kuin se on viimeksi muutettuna direktiivillä 90/654/ETY(2), ja erityisesti sen 13 a artiklan, sekä katsoo, että komission päätöksen 89/374/ETY(3) mukaisesti yhteisön tasolla järjestettiin määräaikainen koe ruishybridien kasvustojen ja siementen laatua koskevien vaatimusten luomiseksi; mainitun päätöksen mukaisesti kokeen oli määrä päättyä 30 päivänä kesäkuuta 1992; lisätiedot ovat tarpeen; tämän vuoksi koetta olisi jatkettava 30 päivään kesäkuuta 1994 saakka, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 89/374/ETY 3 artiklan päivämäärä "30 päivänä kesäkuuta 1992" päivämäärällä "30 päivänä kesäkuuta 1994". 2 artikla Tämä päätös on osoitettu kaikille jäsenvaltioille. Tehty Brysselissä 3 päivänä marraskuuta 1992. Komission puolesta Ray MAC SHARRY Komission jäsen (1) EYVL N:o 125, 11.7.1966, s. 2309/66 (2) EYVL N:o L 353, 17.12.1990, s. 48 (3) EYVL N:o L 166, 16.6.1989, s. 66
92/519/ETY: Komission päätös, tehty 3 päivänä marraskuuta 1992, kolmansissa maissa tuotettujen siementen vastaavuudesta tehdyn seitsemännen neuvoston päätöksen 85/356/ETY muuttamisesta



Virallinen lehti nro L 325 , 11/11/1992 s. 0024 - 0024

Suomenk. erityispainos Alue 3 Nide 45 s. 0175

Ruotsink. erityispainos Alue 3 Nide 45 s. 0175



KOMISSION PÄÄTÖS, tehty 3 päivänä marraskuuta 1992, kolmansissa maissa tuotettujen siementen vastaavuudesta tehdyn seitsemännen neuvoston päätöksen 85/356/ETY muuttamisesta (92/519/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon juurikkaiden siementen pitämisestä kaupan 14 päivänä kesäkuuta 1966 annetun neuvoston direktiivin 66/400/ETY(1), sellaisena kuin se on viimeksi muutettuna komission direktiivillä 90/654/ETY(2), ottaa huomioon kolmansissa maissa tuotettujen siementen vastaavuudesta 27 päivänä kesäkuuta 1985 tehdyn seitsemännen neuvoston päätöksen 85/356/ETY(3), sellaisena kuin se on viimeksi muutettuna päätöksellä 92/221/ETY(4), sekä katsoo, että päätöksen 85/356/ETY mukaisesti edellytyksistä, jotka juurikkaiden siementen on täytettävä, säädetään Taloudellisen yhteistyön ja kehityksen järjestön (OECD) vastaavissa säännöissä, roskien määrän osalta OECD:n edellytykset eivät enää ole direktiivissä 66/400/ETY vahvistettujen edellytysten kaltaisia, sen vuoksi on tarpeen soveltaa juurikkaiden siemeniin kaikkia päätöksen 85/356/ETY mukaisia yhteisön edellytyksiä, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 85/356/ETY liitteessä olevan II osan 1.3 kohta seuraavasti: 1) korvataan ensimmäinen luetelmakohta ilmaisulla "direktiivi 66/400/ETY, liite I B osa"; 2) poistetaan toinen virke. 2 artikla Tämä päätös on osoitettu kaikille jäsenvaltioille. Tehty Brysselissä 3 päivänä marraskuuta 1992. Komission puolesta Ray MAC SHARRY Komission jäsen (1) EYVL N:o 125, 11.7.1966, s. 2290/66 (2) EYVL N:o L 353, 17.12.1990, s. 48 (3) EYVL N:o L 195, 26.7.1985, s. 20 (4) EYVL N:o L 107, 24.4.1992, s. 34
92/508/ETY: Komission päätös, tehty 20 päivänä lokakuuta 1992, rehuseoksissa kiellettyjen ainesten luettelosta tehdyn päätöksen 91/516/ETY muuttamisesta



Virallinen lehti nro L 312 , 29/10/1992 s. 0036 - 0037

Suomenk. erityispainos Alue 3 Nide 45 s. 0140

Ruotsink. erityispainos Alue 3 Nide 45 s. 0140



KOMISSION PÄÄTÖS, tehty 20 päivänä lokakuuta 1992, rehuseoksissa kiellettyjen ainesten luettelosta tehdyn päätöksen 91/516/ETY muuttamisesta (92/508/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehuseosten pitämisestä kaupan 2 päivänä huhtikuuta 1979 annetun neuvoston direktiivin 79/373/ETY(1), sellaisena kuin se on viimeksi muutettuna direktiivillä 91/681/ETY(2), ja erityisesti sen 10 artiklan c alakohdan, sekä katsoo, että komission päätöksessä 91/516/ETY(3) vahvistetaan luettelo aineksista, joiden käyttö on kielletty rehuseoksissa, on tarpeen määritellä tietyt tuotteet tarkemmin, olisi täydennettävä luetteloa kiinteiden yhdyskuntajätteiden, käsittelemättömien ravintolajätteiden sekä rehuseoksiin sekoitetuista maatalouselintarviketeollisuuden tuotteista peräisin olevien pakkausten ja pakkausten osien käytön kieltämisestä, tässä päätöksessä ilmaisulla "jäte" tarkoitetaan jätteistä 15 päivänä heinäkuuta 1975 annetussa neuvoston direktiivissä 75/442/ETY(4), sellaisena kuin se on viimeksi muutettuna direktiivillä 91/692/ETY(5), määriteltyä jätettä, ja tässä päätöksessä määrätyt toimenpiteet ovat pysyvän rehukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 91/516/ETY liite tämän päätöksen liitteen mukaisesti. 2 artikla Tätä päätöstä sovelletaan 1 päivästä lokakuuta 1993. 3 artikla Tämä päätös on osoitettu kaikille jäsenvaltioille. Tehty Brysselissä 20 päivänä lokakuuta 1992. Komission puolesta Ray MAC SHARRY Komission jäsen (1) EYVL N:o L 86, 6.4.1979, s. 30 (2) EYVL N:o L 376, 31.12.1991, s. 20 (3) EYVL N:o L 281, 9.10.1991, s. 23 (4) EYVL N:o L 194, 25.7.1975, s. 47 (5) EYVL N:o L 377, 31.12.1991, s. 48 LIITE 1) Korvataan 2 kohta seuraavasti: "2 Käsitelty nahka, mukaan lukien vuota, ja niiden jätteet." 2) Lisätään kohdat seuraavasti: "6 Kiinteät yhdyskuntajätteet, kuten talousjätteet. 7 Käsittelemättömät ravintolajätteet, lukuun ottamatta kasviperäisiä elintarvikkeita, joita pidetään tuoreussyistä ihmisravinnoksi sopimattomina. 8 Maatalouselintarviketeollisuuden tuotteiden käytöstä peräisin olevat pakkaukset ja pakkausten osat."